AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016m. sausio 22 d. gavo Ingos Kairytės prašymą nugriauti ūkinį pastatą, kuris šiuo metu yra jai išnuomotas kartu su socialiniu būstu, esančiu adresu: Molėtų r. sav., Joniškio sen., Joniškio mstl., Graužinių g. 3.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos pasiūlymą pripažinti Molėtų rajono savivaldybei nuosavybes teise priklausantį ir šiuo metu Molėtų rajono savivaldybės administracijos patikėjimo teise valdomą 1930 metais statytą ir nebenaudojamą 91 kv. m ūkinį pastatą. Pastatas yra senas, fiziškai ir funkciškai susidėvėjęs, reikalaujantis kapitalinio remonto. Išlaidos pastato remontui būtų ekonomiškai netikslingos.

Prie sprendimo pridedami: nekilnojamojo turto registro centrinio duomenų banko išrašas, pastatų išdėstymo schema, turto apžiūros pažyma, turto valdytojo įsakymas.

Parengto sprendimo projekto tikslas – nurašyti pripažintą nereikalingu ir negalimu naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ūkinį pastatą, jį išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai;

Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.4, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą pripažinus nereikalingu ir negalimu naudoti, ūkinis pastatas bus išardytas ir likviduotas.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pastato išardymui ir likvidavimui reikalingos savivaldybės biudžeto lėšos - 8,5 tūkst. eurų.

**6. Vykdytojai, įvykdymo terminai**

Molėtų rajono savivaldybės administracija.